РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л  №  25
от заседание на Комисия ”Публична комуникация” на ВСС,
проведено на 24.06.2014 г.

Днес, 24.06.2014 г. (вторник) от 13,00 часа се проведе заседание на Комисия “Публична комуникация” на Висшия съдебен съвет, в състав: 

     ПРЕДСЕДАТЕЛ:	Магдалена Лазарова 
     ЧЛЕНОВЕ:	Каролина Неделчева 
				Соня Найденова – отсъства
				Даниела Костова
				Калин Калпакчиев 

На заседанието присъства Ваня Панагонова, ръководител сектор „Протокол” в дирекция „Публична комуникация и протокол” и Зорница Златева – Ненкова – старши експерт връзки с обществеността. 

1. ОТНОСНО: Одобряване на списък на кандидати за провеждане на стаж в администрацията на ВСС през м. юли 2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

1.1. Одобрява списък на кандидати за провеждане на стаж в Администрацията на Висшия съдебен съвет през м. юли 2014 г. 

2.ОТНОСНО: Одобряване на проект за нови въпросници на кандидатите за провеждане на стаж в администрацията на ВСС.

КОМИСИЯ “ПУБЛИЧНА КОМУНИКАЦИЯ”
Р Е Ш И:

2.1. Одобрява нови въпросници на кандидатите за провеждане на стаж в администрацията на ВСС.

3. ОТНОСНО:  Одобряване на анкетните карти в частта за адвокати и Методиката за извършване на проучване на общественото мнение за работата на ВСС и съдебната власт сред различните ключови общности, според Комуникационната политика на ВСС – с включени предложения от членове на Гражданския съвет, представители на Висшия адвокатски съвет и експерти по връзки с обществеността в органите на съдебната власт, отложени от заседанието на КПК от 17.06.2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

3.1. ОДОБРЯВА анкетните карти в частта за адвокати и Методиката за извършване на проучване на общественото мнение за работата на ВСС и съдебната власт сред различните ключови общности, според Комуникационната политика на ВСС, с направени корекции.

4. ОТНОСНО:  Извлечение от протокол № 30/18.06.2014 г. на комисия „Международна дейност” относно определяне на представител на ВСС за участие в среща на 9 юли 2014 година с Виктор Шахтер – адвокат от Сан Франциско, Съединени щати, партньор в кантората „Фенуик и Уест” и директор на Фондация за инициативи за устойчиво развитие на правосъдието.

КОМИСИЯ “ПУБЛИЧНА КОМУНИКАЦИЯ”
Р Е Ш И:

4.1. ОПРЕДЕЛЯ г-жа Каролина Неделчева за представител на Комисия „Публична комуникация”, която да вземе участие в срещата на 9 юли 2014 г. с Виктор Шахтер – адвокат от Сан Франциско, Съединени щати, партньор в кантората „Фенуик и Уест” и директор на Фондация за инициативи за устойчиво развитие на правосъдието.
4.2. Копие от Решението по т. 4.1. да бъде предоставено на Комисия „Международна дейност”, за сведение.

5. ОТНОСНО:  Информация относно постъпили мнения на магистрати в Комуникационната форма за контакт и информация относно участие в електронната анкета за дейността на ВСС за 2013 г., намираща се на интернет страницата на ВСС.

КОМИСИЯ “ПУБЛИЧНА КОМУНИКАЦИЯ”
Р Е Ш И:

5.1. ПРИЕМА ЗА СВЕДЕНИЕ информацията относно постъпили мнения на магистрати в Комуникационната форма за контакт и информация относно участие в електронната анкета за дейността на ВСС за 2013 г.
5.2. Предвид крайният срок – 31.07.2014 г. за отчитане на резултатите от анкетата, ВЪЗЛАГА на експертите от Дирекция „Публична комуникация и протокол” да изпратят по електронен път напомнителни писма до административните ръководители на органите на съдебната власт с молба за съдействие за попълване от максимален брой магистрати и съдебни служители на електронната анкета за дейността на ВСС за 2013 г. 
5.3. ВЪЗЛАГА на експертите да изпратят писма до Съюза на съдиите в България, Българската съдийска асоциация, Асоциация на българските административни съдии, Асоциацията на прокурорите в България и Камарата на следователите с молба за съдействие и активизиране на членския състав за попълване на електронната анкета. 
5.4.ОДОБРЯВА проектите на писма до административните ръководители на органите на съдебната власт, Съюза на съдиите в България, Българската съдийска асоциация, Асоциация на българските административни съдии, Асоциацията на прокурорите в Р България и Камарата на следователите.
6. ОТНОСНО:  Седмичен бюлетин за дейността на ВСС 16.06. – 20.06.2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

6.1. ОДОБРЯВА Седмичния бюлетин за дейността на Висшия съдебен съвет за периода 16.06. - 20.06.2014 г.
6.2. СЕДМИЧНИЯТ бюлетин за дейността на Висшия съдебен съвет за периода 16.06. - 20.06.2014 г. да се публикува на интернет - страницата на Висшия съдебен съвет в раздел „Пресцентър".

7. ОТНОСНО:  Информация за публикации в медиите, свързани с дейността на ВСС за периода 17.06. – 24.06.2014 г.

КОМИСИЯ “ПУБЛИЧНА КОМУНИКАЦИЯ”
Р Е Ш И:

7.1. След обсъждане, приема за сведение информация за публикации в медиите, свързани с дейността на Висшия съдебен съвет 17.06. - 24.06.2014 г.
7.2. Информацията да се изпрати по вътрешната поща на членовете на Висшия съдебен съвет, за сведение.
7.3. ИЗПРАЩА на Комисия „Професионална етика и превенция на корупцията” публикуваната на 20.06.2014 г. във в. „Капитал” статия „Съдия на абонамент”, както и публикуваната на 21.06.2014 г. във в. „Всеки ден” статия „Съдия предлага по 100 бона за чадър над Цветан Василев”, по компетентност. 
7.4.  С оглед подобряване информационната политика на ВСС и с цел по-пълно и обективно медийно отразяване на дейността на ВСС и неговите комисии, НАПОМНЯ на председателите на всички постоянни комисии към ВСС решението си по т. 1 от протокол № 21/06.06.2013 г. - за ежеседмично предложение на теми, нуждаещи се от медийно отразяване, които ведно със съответната информация да се подават от нарочно определен експертен сътрудник от съответната Комисия до експертите на Комисия „Публична комуникация”.

8. ОТНОСНО:  Предоставянe на информация във връзка с изпълнение на т.т. 9, 10 и 12 от Раздел ХI от Годишната програма на ВСС за 2014 г. приета с решение по протокол № 26/19.06.2014 г. на ВСС.

КОМИСИЯ “ПУБЛИЧНА КОМУНИКАЦИЯ”
Р Е Ш И:

8.1. Отлага разглеждането на т. 8 от настоящия дневен ред, за следващото заседание на Комисията.

   ПРЕДСЕДАТЕЛ НА КОМИСИЯ 
“ПУБЛИЧНА КОМУНИКАЦИЯ”:  /П/

			                МАГДАЛЕНА ЛАЗАРОВА